el el id en el el ru en en fr ru en en el el el el el el el el el el el el el el el el el el el el el el en el en el ja el ja el ja el en el en el el el el el el el el el el en ru fr el fr el ru en en en en en el en el fr fi es es el el el
Η πιτυρίδα και η ξηροδερμία αποτελούν ταμπού και έχουν ταλαιπωρήσει τους περισσότερους από εμάς. Εμφανίζονται πάντα με αυτές τις αντιαισθητικές λευκές νιφάδες και συχνά μας κάνουν να αισθανθούμε άβολα απέναντι σε τρίτους.
Ποια όμως είναι διαφορά τους;
Αν και τα αρχικά τους συμπτώματα μοιάζουν, αποτελούν δύο τελείως διαφορετικά προβλήματα στα μαλλιά που απαιτούν εξειδικευμένη φροντίδα για την αντιμετώπισή τους.
Για να έχουμε λοιπόν όμορφα και υγιή μαλλιά, το πρώτο βήμα είναι η σωστή ενημέρωση.
Η πιτυρίδα είναι ένα από τα πιο συνηθισμένα προβλήματα του δέρματος του κεφαλιού.
Η πιτυρίδα εμφανίζεται συχνότερα στους νεαρούς ενήλικες και μεσήλικες, στους άντρες, σε όσους έχουν λιπαρά μαλλιά και δέρμα και σε όσους δεν ακολουθούν ισορροπημένη διατροφή.
Πρόκειται για την αποκόλληση νεκρών κερατινοκυττάρων από την επιδερμίδα του κεφαλιού με τη διαδικασία της απολέπισης. Η πιτυρίδα δεν αποτελεί, όμως, μόνο αισθητικό πρόβλημα.
Σε αντίθεση με την ξηροδερμία, οι λευκές νιφάδες της πιτυρίδας είναι μεγάλες σε μέγεθος, λιπαρές και συνοδεύονται από έντονο κνησμό.
Πώς αντιμετωπίζεται η πιτυρίδα;
Πρώτο βήμα για την αντιμετώπιση της πιτυρίδας είναι ο εμπλουτισμός της hair care ρουτίνας με εξειδικευμένα προϊόντα, όπως σαμπουάν, που συμβάλλουν σημαντικά στη λύση του προβλήματος.
Το πολύ καλό ξέβγαλμα των μαλλιών μετά το λούσιμο, ο περιορισμός των προϊόντων styling και η υιοθέτηση μιας διατροφής πλούσια σε Ω3 και βιταμίνες του συμπλέγματος Β και Ε θεωρούνται, επίσης, πολύ σημαντικά για τον περιορισμό των λευκών νιφάδων.
Ιδανική λύση για τη φυσική και αποτελεσματική αντιμετώπιση του προβλήματος της πιτυρίδας: To αντιπυτιριδικό σαμπουάν της Aether. Ο ιβίσκος, το σανδαλόξυλο σε συνδυασμό με το αιθέριο έλαιο μέντας, τη βιολογική αλόη και το φυσικό νερό ελίχρυσου απομακρύνουν την πιτυρίδα, ενισχύουν την κυκλοφορία του αίματος στο τριχωτό της κεφαλής, ενώ παράλληλα βοηθούν στην ανακούφιση των συμπτωμάτων της πιτυρίδας και στην ελάττωση του κνησμού, μειώνοντας ταυτόχρονα και τον ερεθισμό.
Τι είναι η ξηροδερμία;
Η ξηροδερμία εκδηλώνεται και αυτή με λευκές νιφάδες, όπως η πιτυρίδα, αποτελεί όμως ένα τελείως διαφορετικό πρόβλημα από αυτή. Οι νιφάδες είναι μικρότερες και καθόλου λιπαρές, ενώ ο ερεθισμός στο τριχωτό της κεφαλής είναι πολύ πιο έκδηλος. Ουσιαστικά, παράγοντες όπως η αλλαγή κλίματος, μπορούν να επηρεάσουν τη φυσιολογική χλωρίδα του δέρματος με αποτέλεσμα το τριχωτό να απολεπίζεται πολύ πιο γρήγορα από το φυσιολογικό. Οι κλασικές ενδείξεις της ξηροδερμίας είναι η αυξημένη απολέπιση (οι γνωστές νιφάδες), η ξηρότητα, οι κοκκινίλες και η φαγούρα στο τριχωτό της κεφαλής.
Η ξηροδερμία μπορεί να παρουσιαστεί σε οποιαδήποτε ηλικία και εποχή, και μπορεί να οφείλεται σε διάφορους παράγοντες, όπως κληρονομικότητα, ορμονικές διαταραχές, άγχος, ατμοσφαιρική ρύπανση, κλιματολογικοί παράγοντες, προϊόντα και διαδικασίες styling.
Πως αντιμετωπίζεται η ξηροδερμία;
Σημαντική θεωρείται η σωστή ενυδάτωση του τριχωτού της κεφαλής με πλούσια έλαια, καθώς και η αποφυγή σκληρών καθαριστικών προϊόντων με θειικά άλατα (sulfates). Ιδανικά το λούσιμο θα πρέπει να περιορίζεται σε 2-3 φορές την εβδομάδα και όποτε γίνεται να χρησιμοποιείται χλιαρό νερό. Και στην περίπτωση της ξηροδερμίας, θα πρέπει να αποφεύγεται η χρήση πολλών προϊόντων styling, τα heat tools και η συχνή έκθεση σε υπερβολικό κρύο και ζέστη. Μια διατροφή πλούσια σε ενυδατικά φρούτα και λαχανικά, η κατανάλωση μεγάλης ποσότητας νερού και το συχνό μασάζ του τριχωτού με ειδικά έλαια για την τόνωση της μικροκυκλοφορίας μπορούν να συμβάλλουν σημαντικά στον περιορισμό του προβλήματος.
Ιδανική λύση για την άμεση αντιμετώπιση της ξηροδερμίας το σαμπουάν της Aether κατά της ξηροδερμίας. To πλούσιο σε εκχύλισμα καλέντουλας, αιθέριο έλαιο τσαγιού και λεβάντας σαμπουάν, ενυδατώνει, θρέφει και καθαρίζει σε βάθος το τριχωτό της κεφαλής.